МОДЕЛ УГОВОРА

УГОВОР О КУПОПРОДАЈИ ГОРИВА ЗА МОТОРНА ВОЗИЛА

Закључен између:

1. **ЦЕНТАР ЗА ЗАШТИТУ ОДОЈЧАДИ, ДЕЦЕ И ОМЛАДИНЕ**, са седиштем у Београду, Звечанска бр. 7, ПИБ 100286755, Матични број 07094345, који заступа в.д. директора Центра, Зоран Милачић (у даљем тексту: Купац)

И

1. ................................................................................................ са седиштем у ............................................, улица .........................................., ПИБ:.......................... Матични број: ........................................ .Број рачуна: ............................................ Назив банке:......................................, кога заступа................................................................... (у даљем тексту: Продавац),

Број и датум одлуке о додели уговора:\_\_\_\_\_\_\_\_\_\_\_\_\_\_\_\_\_\_\_\_\_\_\_(попуњава наручилац)

I ПРЕДМЕТ УГОВОРА И УСЛОВИ ПРОДАЈЕ

Члан 1.

Предмет овог уговора је купопродаја горива за моторна возила (Eвро премијум БМБ 95, Евро дизел, Опти дизел “или одговарајуће“) путем дебитне картице за гориво Продавца, према понуди Продавца заведеној под бројем \_\_\_\_\_\_\_\_ од \_\_\_\_\_\_\_\_\_\_\_ 2025. године и техничкој спецификацији, која чини саставни део овог уговора.

Саставни део овог уговора су и Општи услови за издавање и коришћење дебитних картица, који се примењују у делу у којем нису у супротности са одредбама овог уговора и понудом из става 1. овог члана.

(Продавац наступа са са подизвођачем \_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_

из \_\_\_\_\_\_\_\_\_\_\_\_\_\_\_, који ће делимично извршити предметну набавку, у делу:

\_\_\_\_\_\_\_\_\_\_\_\_\_\_\_\_\_\_\_\_\_\_).

II ЦЕНА

Члан 2.

Купац се обавезује да ће за испоручена добра Продавцу плаћати по ценама које су утврђене у ценовнику Продавца кога су донели његови надлежни органи, а који је важио на дан испоруке добара.

|  |  |  |  |  |  |  |  |
| --- | --- | --- | --- | --- | --- | --- | --- |
| Р. бр. | Опис | Јед. мере | Количина | Јединична цена по јединици мере (динара без ПДВ-а) | Јединична цена по јединици мере (динара са ПДВ-ом) | Укупна цена за тражену количину (динара без ПДВ-а) | Укупна цена за тражену количину (динара са ПДВ- ом) |
| 1. | Evro PREMIJUM BMB 95 | lit | 2.800 |  |  |  |  |
| 2. | Evro Dizel | lit | 3.700 |  |  |  |  |
| 3. | Opti Dizel “ili odgovarajuce” | lit | 100 |  |  |  |  |
| Укупно за све ставке без ПДВ- а |  |
| Укупно за све ставке са ПДВ- ом |  |

Продавац се обавезује да ће Купцу достављати све измене званичног ценовника, одмах по његовом доношењу.

Цене из става 1. овог члана не смеју бити више од упоредивих тржишних цена. У супротном, Купац може отказати уговор, са отказним роком од седам дана од дана достављања писаног обавештења о раскиду.

Продавац се обавезује да ће купцу одобравати све попусте на цене и количине које одобрава и другим корпоративним клијентима, о чему писаним путем обавештава Купца.

Укупна уговорена годишња цена за све ставке не сме прећи планирану вредност набавке.

Обавезе преузете у складу са овим уговором  а неизвршене у току године, преносе се и имају статус преузетих обавеза и у наредној буџетској години извршавају се на терет одобрених апропријација за ту буџетску годину.

III ИЗДАВАЊЕ И УПОТРЕБА ДЕБИТНИХ КАРТИЦА

Члан 3.

Картица је средство евидентирања купопродајних трансакција нафтних деривата које врши Купац.

Картице се издају Купцу након потписивања уговора сагласно Захтеву и спецификацији возила за издавање Картице, који чине саставни део овог Уговора (Прилог 4. и Прилог 2).

Купац се обавезује да, за потребе издавања картица, Продавцу достави спецификацију својих моторних возила са регистарским бројевима и другим потребним подацима, као и све измене ове спецификације, (Прилог 2), који представља саставни део овог Уговора.

Купац се обавезује да картица из става 1. овог члана чува са дужном пажњом да не би дошло до злоупотребе или губитка.

Продавац се обавезује да по пријему обавештења о губитку, крађи или уништењу картице, исту утврди неважећом.

Члан 4.

Купцу се утврђује дневни и/или месечни лимит по свакој дебитној картици, на основу достављених података од стране Купца.

Уговорне стране су дужне да изврше примопредају дебитних картица, о чему се саставља

Записник (Прилог 5) који потписују овлашћени представници обе уговорне стране.

По истеку времена на који је уговор закључен, Купац је дужан да дебитне картице врати

продавцу.

Члан 5.

Продавац се обавезује да Купцу, за потребе његових возила, испоручује добра на својим пумпним станицама, сукцесивно у току периода важења овог уговора.

Списак пумпних станица Продавца је саставни део овог уговора, (Прилог 1).

 IV РОКОВИ И НАЧИН ПЛАЋАЊА

Члан 6.

Купац одређује висину и динамику уплата на рачун за коришћење дебитне картице.

Купац уплаћује динарска средства на текући рачун Продавца бр. \_\_\_\_\_\_\_\_\_\_\_\_\_\_\_\_\_\_\_

код банке \_\_\_\_\_\_\_\_\_\_\_\_\_\_\_\_\_.

На основу извршених уплата, Купцу се на крају месеца издаје авансни рачун.

Члан 7.

Купац може преузимати нафтне деривате путем дебитне картице, до износа уплаћених средстава.

Члан 8.

Продавац једном месечно доставља Купцу коначан рачун за испоручено гориво по типовима возила, заједно са спецификацијама о трансакцијама путем дебитне картице.

V КВАЛИТЕТ РОБЕ

Члан 9.

Продавац гарантује квалитет испоручене робе одређен Правилником о техничким и другим захтевима за течна горива нафтног порекла (Сл. Гласник РС бр. 111/2015 и 106/2016).

VI РЕШАВАЊЕ РЕКЛАМАЦИЈА

Члан 10.

Купац има право на рекламацију квалитета и количине испоручене робе, у ком случају је дужан да уложи приговор без одлагања, одмах приликом преузимања/пријема робе, а у случају приговора на квалитет у року од 24 часа од сазнања за недостатак.

У случају приговора на количину робе, Купац одмах обавештава Продавца, који је дужан да упути стручно лице које ће на лицу места утврдити чињенично стање и о томе сачинити заједнички записник.

У случају приговора на квалитет робе, Купац одмах обавештава Продавца који упућује стручно лице ради узорковања робе која се даје на анализу.

Купац и Продавац су сагласни да до момента окончења рекламационог поступка свака страна сноси своје трошкове настале у складу са овим чланом.

Трошкове анализе, уколико се покаже оправданим сноси Продавац, а уколко се покаже да добра имају квалитет у складу са техничким спецификацијама, трошкове анализе сноси Купац.

VII ВИША СИЛА

Члан 11.

Уговорне стране се ослобађају одговорности у случају дејства више силе: поплава, пожара, земљотреса, саобраћајне и природне катастрофе, аката међународних органа или организација и других догађаја, који се нису могли избећи или предвидети, а који у потпуности или делимично спречавају уговорне стране да изврше уговорне обавезе.

Продавац се ослобађа одговорности у случају поремећаја у снабдевању тржишта нафтом и нафтним дериватима који су изазвани: актима државних органа, изменама прописа који регулишу услове и начин увоза, прераде и промета нафте и нафтних деривата, кваровима, или непланираним ремонтима рафинерија или нафтовода и сличним догађајима.

VIII РОК ТРАЈАЊА УГОВОРА

Члан 12.

Уговор се закључује на одређено време од годину дана, почев од датума потписивања Уговора, уз ограничење да укупна плаћања без пореза на додату вредност не смеју прећи укупан износ планиране вредности набавке за цео период важења уговора.

У случају да нека од одредба, односно неки од прилога овог Уговора престану да буду у складу са важећим законским прописима, или актима и одлукама Продавца, на послове из овог Уговора примењиваће се прописи, односно акта и одлуке Продавца који су ступили на снагу.

Продавац је дужан да о изменама из предходног става овог члана писменим путем обавести Купца у року од 5 (пет) радних дана од датума ступања измена на снагу.

IX ЗАВРШНЕ ОДРЕДБЕ

Члан 13.

Уговорне стране су сагласне да евентуалне спорове реше споразумно, у супротном надлежан је Привредни суд у Београду.

Члан 14.

Уговорне стране се обавезују да другој страни доставе податке о свакој извршеној статусној или организационој промени, као и све друге промене везане за опште податке (текући рачун, адреса, овлашћена лица и др.).

Члан 15.

За све што овим Уговором није предвиђено, примењује се одредбе Закона о облигационим односима.

Члан 16.

Овај Уговор ступа на снагу даном обостраног потписивања уговора од стране овлашћених заступника уговорних страна.

Члан 17.

Саставни део овог Уговора су:

Прилог 1: Списак бензинских станица Продавца на којима Купац може користити картицу

Прилог 2: Спецификација возила за издавања дебитне картице за гориво

Прилог 3: Општа правила и услови за издавање и коришћење картице за гориво

Прилог 4: Захтев за издавање дебитне картице за гориво

Прилог 5: Записник о примопредаји картица за гориво

Члан 18.

Овај Уговор је закључен у 4 (четири) оригинална примерка, по 2 (два) за сваку уговорну страну.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 КУПАЦ ПРОДАВАЦ

**Напомена: Потребно је да Понуђач достави потписан и оверен Модел уговора.**